# name
Investigating the potential role of microplastics and nanoplastics on colorectal cancer development: a proof-of-concept study using HT-29 cell

# metadata.dc.description[].value
Treballs Finals de Grau de Farmàcia, Facultat de Farmàcia i Ciències de l'Alimentació, Universitat de Barcelona, 2024. Tutor/a: Vicenç Ruiz de Porras

# metadata.dc.description.abstract[].value
Els microplàstics i nanoplastics (MPNPs) són contaminants emergents amb potencials 
implicacions per a la salut humana, especialment en el context del càncer colorectal 
(CCR). En aquest estudi, s’han analitzat els efectes de diferents mides i tipus de partícules 
de MPNPs en la viabilitat cel·lular i l’activació de vies de senyalització intracel·lulars en 
cèl·lules d’adenocarcinoma colorectal humà HT-29. Les cèl·lules van ser exposades a 
microesferes de polietilè (PE) de 6 μm i 54 μm i nanoesferes de poliestirè (PS) de 50 nm 
i 100 nm, avaluant el seu impacte en la viabilitat cel·lular i l'activació de la via de 
senyalització MAPK/ERK. Els nostres resultats van demostrar que les microesferes de 
PE de 6 μm induïen una disminució significativa dosi-dependent de la viabilitat cel·lular, 
especialment a 1000 μg/mL. En canvi, el tractament amb microesferes de PE de 54 μm 
va resultar en una lleu reducció de la viabilitat cel·lular a la mateixa concentració. 
Paral·lelament, es va observar una major activació de la via MAPK/ERK després de 
l'exposició a les microesferes de PE de 6 μm en comparació amb les de 54 μm, 
particularment a dosis altes. D’altra banda, l’exposició a nanoesferes de PS de 50 nm i 
100 nm no va afectar significativament la viabilitat cel·lular, tot i que s’observà una 
tendència a l’augment de la viabilitat. Aquests resultats subratllen la importància de la 
mida de les partícules en la toxicitat dels microplàstics (MPs), proposant que les partícules 
més petites promouen una major disminució de la viabilitat cel·lular així com un augment 
de l’activació de la via de senyalització de MAPK/ERK. Aquests descobriments
suggereixen la possible contribució dels MPNPs en el desenvolupament del CCR a través 
d’efectes citotòxics així com l'activació de vies de senyalització crucials per a la 
supervivència cel·lular.
Paraules clau: càncer colorectal, microplàstics, nanoplàstics, microesferes de polietilè, 
nanoesferes de poliestirè, models in vitro, viabilitat cel·lular, via de senyalització de
MAPK/ERK

# metadata.dc.rights[].value
cc-by-nc-nd (c) Aguayo Rabadan, Carla, 2024

# metadata.dc.source[].value
Treballs Finals de Grau (TFG) - Farmàcia

# metadata.dc.title[].value
Investigating the potential role of microplastics and nanoplastics on colorectal cancer development: a proof-of-concept study using HT-29 cell